सिर्फ उदयपुर में ही नहीं है छात्रों के लिए सरकारी कॉलेज
उदयपुर | राजस्थानमें केवल उदयपुर ही ऐसा मुख्यालय है जहां जिले में 50 प्रतिशत आदिवासी आबादी निवास करती है। लेकिन छात्रों के लिए सरकारी कॉलेज नहीं है। जबकि सरकार ने अपने घोषणा पत्र में प्रत्येक उपखंड स्तर पर छात्रों और छात्राओं के लिए सरकारी कॉलेज खोलने की घोषणा की गई थी। “स्वराज संकल्प’ में ऐसी घोषणा थी। लेकिन अब तक सरकारी कॉलेज स्थापित नहीं हुए। इस संबंध में मीरा गर्ल्स कॉलेज के रिटायर्ड शिक्षक महेश शर्मा ने उच्च शिक्षा मंत्री किरण माहेश्वरी को एक पत्र लिखा है। इसमें बताया कि दो वर्ष पूर्व विधायक गुलाबचंद कटारिया से कहा था कि इस क्षेत्र के गरीब आदिवासी छात्रों के लिए उच्च शिक्षा की राजकीय सुविधा उपलब्ध नहीं है। तब गृहमंत्री ने इसे गंभीरता से लेते हुए जमीन तलाशने की बात कह कर इस मांग को सैद्धांतिक स्वीकृति प्रदान की थी। सुखाड़िया विवि में स्ववित्तपोषी कोर्स चल रहे हैं। इसमें छात्रों से ज्यादा शुल्क वसूला जाता है। वहीं, एक प्राइवेट कॉलेज और विवि गरीब छात्रों से 25 हजार की औसतन फीस वसूलता है।
उच्चशिक्षा में एनरोलमेंट रेश्यो राजस्थान में कम : शर्माने बताया कि पूरे देश के उच्च शिक्षा में ग्रॉस एनरोलमेंट रेश्यो 24.5 प्रतिशत है। जबकि राजस्थान में 20.2 प्रतिशत और अनुसूचित जाति और अनुसूचित जनजाति का मात्र प्रतिशत 15.2 ही है। राजस्थान में 70 विश्वविद्यालय हैं, लेकिन सिर्फ 22 ही सरकारी हैं।
प्रस्तावबनाकर भेजा गया है
^सिर्फउदयपुर संभाग मुख्यालय ही ऐसा है जहां को-एड कॉलेज नहीं है। ऐसे में सरकार को प्रस्ताव बनाकर भेजा गया है। उम्मीद है कि इस बजट में इसे मंजूर कर लिया जाएगा। किरणमाहेश्वरी, उच्च शिक्षा मंत्री
hin_Deva hin_Deva awa_Deva hin_Deva hin_Deva